वहीं भारत के नजरिये से दिखे तो भारत की परेशानी किसी तरफ से खत्म नहीं हो रही है और अब चौथी पारी में इस पिच पर बल्लेबाजी करना बिल्कुल आसान नहीं होगा। वैसे भी जिस तरह से भारतीय बल्लेबाज इंग्लैंड के तेज गेंदबाज और मोइन अली के सामने संघर्ष कर रहे हैं, उसे देखकर तो यही लग रहा है कि इंग्लैंड ने अगर यहां से 150 रन भी बना लिए तो भारत के लिए मुसीबत खड़ी होना तय है। मुसीबत इसलिए भी बढ़ सकती है क्योंकि जब पहली पारी में पिच बल्लेबाजी के अनुकूल थी तब भी भारतीय बल्लेबाज 292 रन ही बना पाए।